Document ID: 31979R1465

31979R1465
L 177/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1465/79 НА КОМИСИЯТА
от 13 юли 1979 година
за изменение на Регламент (ЕИО) № 890/78 относно установяване на подробни правила за сертифицирането на хмела и на Регламент (ЕИО) № 3076/78 относно вноса на хмел от държави, които не са членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Регламент (ЕИО) № 235/79 (2), и по-специално член 2, параграф 5 и член 5, параграф 3 от него,
като има предвид, че опитът, придобит през първата година от прилагането на Регламенти (ЕИО) № 890/78 (3) и (ЕИО) № 3076/78 (4) на Комисията показва, че тези мерки следва да бъдат допълнени или изменени, за да отговарят по-добре на изискванията за продажбата на продукта;
като има предвид, че при липсата на уеднаквен образец на сертификат за Общността изглежда желателно сертификатите, издавани в различните държави-членки, да съдържат еднакъв текст по отношение на съответствието на продуктите с изискванията на Общността;
като има предвид, че изглежда необходимо да се допълнят правилата чрез добавяне на разпоредби за доказване на сертифицирането на продукти от разделени партиди; като има предвид, че изглежда уместно да се приеме сходна система, която да обхваща препродажбата на продукти от хмел, внесени от страни, които не са членки, след разделяне на партидата;
като има предвид, че теглата, посочени в правилата на Общността, под които малки опаковки хмел или продукти от хмел могат да се движат без сертификат или без заверките, предвидени в Регламент (ЕИО) № 3076/78, не съответстват напълно на традиционната търговска практика; като има предвид, че тези максимални тегла следва съответно да бъдат увеличени;
като има предвид, че предвидените в настоящия регламент мерки са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 890/78 се изменя, както следва:
1.
След член 5 се добавя следният член:
„Член 5а
Сертификатът, посочен в член 5 от Регламент (ЕИО) № 1784/77, съдържа най-малко един от следните текстове, поставени от органа, оправомощен да извърши сертифицирането:
-
Certified product - Regulation (EEC) No 890/78,
-
Certificeret produkt - Forordning (EØF) nr. 890/78,
-
Zertifiziertes Erzeugnis - Verordnung (EWG) Nr. 890/78,
-
Produit certifié - Règlement (CEE) no 890/78,
-
Prodotto certificato - Regolamento (CEE) n. 890/78,
-
Gecertificeerd produkt - Verordening (EEG) nr. 890/78.“
2.
След член 9 се добавя следният член:
„Член 9а
В случай на препродажба на територията на Общността след разделянето на сертифицирана партида продуктът трябва да се придружава от фактура или търговски документ, съставен от продавача, в който се посочва номерът на сертификата и наименованието на агенцията, която го е издала. Фактурата или търговският документ трябва също да съдържат следната информация, взета от сертификата:
а)
за шишарки от хмел:
-
предназначението на продукта,
-
брутно и/или нетно тегло,
-
място на производство,
-
година на реколтата,
-
сорт;
б)
за продукти от хмел - информацията, посочена по-горе, заедно с мястото и датата на преработка.“
Член 2
Първото изречение на член 7 от Регламент (ЕИО) № 3076/78 се заменя със следния текст:
„Ако след пускане в свободно обращение, партида е препродадена или разделена, продуктът трябва да бъде придружен от фактура или друг търговски документ, съставен от продавача, в който се посочва референтният номер на еквивалентната заверка, извлечението или контролната заверка, заедно с наименованието на органа, който ги е издал, и следната копирана информация:“
Член 3
Максималните тегла, посочени в член 10, буква г) от Регламент (ЕИО) № 890/78 и в член 8 от Регламент (ЕИО) № 3076/78, се увеличават на един килограм за шишарки от хмел и на 300 грама за екстракти от хмел.
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юли 1979 година.

Labels: 7
3
17